**Sakke Hämäläinen** (s. 2. joulukuuta 1998 Heinola) on suomalainen jääkiekkoilija. Hän on pelipaikaltaan keskushyökkääjä.

Ura
---

Hämäläinen on Heinolan Kiekon kasvatti. Hän siirtyi C-juniori-ikäisenä Pelicansiin. Hämäläinen oli kaudella 2014–2015 seuran B2-nuorten paras pistemies ja maalintekijä tehoilla 20+23=43. Hän jakoi koko B2-nuorten SM-sarjan maalipörssin viidennen sijan JYPin Roope Elosen kanssa sekä pistepörssin kymmenennen sijan kolmen muun pelaajan kanssa. Pudotuspeleissä Hämäläinen jakoi kuudella syöttöpisteellään Pelicansin sisäisen syöttöpörssin voiton Jesse Paanasen kanssa. Hän voitti kauden päätteeksi B2-nuorten SM-pronssia. Kaudella 2015–2016 Hämäläinen toimi Pelicansin B-nuorten kapteenina.

Kaudella 2017–2018 Hämäläinen nousi Pelicansin A-nuorten varakapteeniksi. Hän oli tehoilla 19+10=29 joukkueen paras maalintekijä Arttu Rämön kanssa ja toiseksi paras pistemies hänen jälkeensä. Hämäläinen debytoi kauden aikana myös miesten peleissä pelattuaan yhden ottelun lainalla Mestis-joukkue Heinolan Peliitoissa.

Kaudella 2018–2019, 21. marraskuuta 2018 Pelicans lainasi Hämäläisen Peliittojen Mestis-joukkueeseen hänen kanssaan yhdessä A-nuorissa pelanneiden ketjukavereidensa Waltteri Merelän ja Aleks Haatasen kanssa. Hämäläinen pelasi joukkueessa kaikkiaan 24 runkosarjaottelua tehopistein 2+10=12. Hän pelasi suurimman osan kaudestaan kuitenkin Pelicansin A-nuorissa. Hämäläinen oli Merelän jälkeen A-nuorten SM-liigan pistepörssissä toisena tehoilla 18+23=41, kun hänet valittiin sarjan marraskuun 2018 kuukauden pelaajaksi. Hämäläinen teki alkusarjassa ja runkosarjassa yhteensä tehot 23+30=53, joilla hän oli Pelicansin paras maalintekijä ja toiseksi paras pistemies Waltteri Merelän jälkeen. Hämäläinen jakoi myös joukkueen sisäisen tehotilaston voiton Merelän kanssa lukemalla +24. Hämäläinen palkittiin runkosarjan päätteeksi A-nuorten SM-liigan parhaana pelaajana Teemu Selänne -palkinnolla ja hänet valittiin toiseen tähdistökentälliseen. 5. joulukuuta 2018 Hämäläinen Pelicansissa SM-liigadebyyttinsä Hämeenlinnan Pallokerhoa vastaan. Hänet merkittiin joukkueen nelosketjun keskelle laidoilleen Niko Kivelä sekä viidennen SM-liigaottelunsa aloittanut tutkapari Waltteri Merelä. Hämäläinen sai ottelussa jääaikaa 5.23 minuuttia ja hän keräsi teholukeman –1. Hämäläinen pelasi kaikkiaan kolme SM-liigaottelua ilman tehopisteitä.

Hämäläinen teki kaudeksi 2019–2020 vuoden mittaisen Mestis-sopimuksen Heinolan Peliittojen kanssa. Hänet valittiin sarjan joulukuun kentälliseen. Hämäläinen pelasi alkukaudella myös kymmenen ottelua Pelicansin SM-liigajoukkueessa. Hän johti tehoilla 13+17=30 Peliittojen sisäistä maalipörssiä ja Hämäläinen oli sisäisessä pistepörssissä toisena Matias Mustosen jälkeen sekä johti joukkueen sisäistä tehotilastoa lukemalla +3. Siirtorajan kynnyksellä helmikuussa 2020 hän kuitenkin jäi Pelicansin vahvuuteen ja teki seuran kanssa kevääseen 2021 asti ulottuvan ja yhden optiovuoden sisältävän SM-liigasopimuksen. 28. helmikuuta 2020 Hämäläinen teki liigauransa avausmaalin alivoimalla Mikkelin Jukureita vastaan. Hänen osumansa hyväksyttiin videotarkistuksen jälkeen. Kaikkiaan Hämäläinen pelasi SM-liigassa tulokaskautensa aikana 20 runkosarjaottelua tehopistein 2+6=8. Hän pääsi ajoittain myös Pelicansin ykkösketjuun. Hämäläinen jakoi vähintään kolmasosan kaudesta pelanneista joukkueen sisäisen tehotilaston voiton Hannes Björnisen kanssa lukemalla –1. Hän pelasi kauden aikana myös yhden Mestarien liigan ottelun.

Kaudella 2020–2021 Hämäläinen teki läpimurtonsa SM-liigatasolle. Hän teki 58 runkosarjaottelussa tehot 9+13=22 ja oli Pelicansin ainoa kauden kaikki 58 runkosarjaottelua pelannut pelaaja. Pudotuspeleissä Hämäläinen putosi kuitenkin joukkueensa kokoonpanosta. Hän pelasi kolme playoff-ottelua tehden yhden syöttöpisteen. Huhtikuussa 2021 Hämäläinen teki Pelicansin kanssa vuoden mittaisen jatkosopimuksen. Lokakuussa hänen sopimustaan seuran kanssa jatkettiin kahdella vuodella kevääseen 2024 saakka.

Hämäläinen nimettiin kaudeksi 2022–2023 Pelicansin varakapteeniksi. Hän teki SM-liigan yhden kauden piste-ennätyksensä tehoilla 7+17=24. Hämäläinen oli myös Miika Roineen ohella joukkueen ainoa kauden kaikki 60 runkosarjaottelua pelannut pelaaja. Hän voitti kauden päätteeksi SM-hopeaa.

Kaudella 2023–2024 Hämäläinen kärsi loukkaantumisista. Lokakuussa 2023 hän joutui yli kuukaudeksi sivuun, mutta paluuottelunsa jälkeen marraskuun lopulla Hämäläinen oli sivussa peleistä yli puolitoista kuukautta tammikuulle 2024 saakka. Hän pelasi Pelicansissa kauden aikana 21 ottelua, kunnes siirtotakarajalla helmikuussa 2024 Hämäläisen sopimus purettiin yhteisymmärryksessä ja hän siirtyi Ruotsin toiseksi korkeimmalla sarjatasolla HockeyAllsvenskanissa pelaavaan IF Björklöveniin.

Pelityyli
---------

Suomen alle 18-vuotiaiden maajoukkueen valmennusjohto perusteli Hämäläisen valintaa A-nuorten SM-liigan kuukauden pelaajaksi luonnehtimalla hänestä:

> »Hämäläisen vahvuudet ovat vahva kahden suunnan pelaaminen, hyvät kiekonkäsittelyn taidot sekä erinomainen pelikäsitys, jonka johdosta hän näkee kenttää hyvin.» 
> 
> 

Hämäläinen on itsekin maininnut suurimmaksi vahvuudekseen kahden suunnan pelaamisen. Hän pystyy omien sanojensa mukaan puolustamaan hyvin ja tekemään jälkeä hyökkäyspäässä. Hämäläinen on kertonut seuranneensa NHL:n puolelta kahden suunnan hyökkääjinä tunnettuja Patrice Bergeronia ja Valtteri Filppulaa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Pelicans | A-SM | 37 | 6 | 6 | 12 | 2 | 4 | 1 | 0 | 1 | 0 |
| 2017–2018 | Pelicans **(A)** | A-SM | 53 | 19 | 10 | 29 | 10 | 7 | 0 | 2 | 2 | 0 |
|  | Peliitat | Mestis | 1 | 0 | 0 | 0 | 0 | – | – | – | – | – |
| 2018–2019 | Pelicans **(A)** | A-SM | 37 | 23 | 30 | 53 | 40 | 10 | 3 | 4 | 7 | 4 | Kakkostähdistö |
|  | Pelicans | SM-liiga | 3 | 0 | 0 | 0 | 0 | – | – | – | – | – |
|  | Peliitat | Mestis | 24 | 2 | 10 | 12 | 33 | – | – | – | – | – |
| 2019–2020 | Pelicans | A-SM | 2 | 1 | 0 | 1 | 0 | 1 | 0 | 0 | 0 | 0 |
|  | Pelicans | SM-liiga | 20 | 2 | 6 | 8 | 6 | – | – | – | – | – |
|  | Peliitat | Mestis | 31 | 13 | 17 | 30 | 43 | – | – | – | – | – |
| 2020–2021 | Pelicans | SM-liiga | 58 | 9 | 13 | 22 | 10 | 3 | 0 | 1 | 1 | 2 |
| 2021–2022 | Pelicans | SM-liiga | 60 | 3 | 4 | 7 | 10 | 3 | 0 | 1 | 1 | 2 |
| 2022–2023 | Pelicans **(A)** | SM-liiga | 60 | 7 | 17 | 24 | 12 | 18 | 1 | 2 | 3 | 4 |
| 2023–2024 | Pelicans **(A)** | SM-liiga | 21 | 2 | 1 | 3 | 4 | – | – | – | – | – |
|  | IF Björklöven | Allsvenskan | 7 | 1 | 2 | 3 | 0 | – | – | – | – | – |
| 6 kautta | yhteensä | SM-liiga | 222 | 23 | 41 | 64 | 42 | 24 | 1 | 4 | 5 | 8 |
| 3 kautta | yhteensä | Mestis | 56 | 15 | 27 | 42 | 76 | – | – | – | – | – |

Lähteet
-------

* Sakke Hämäläinen The Internet Hockey Databasessa (englanniksi)
* Sakke Hämäläinen Eurohockey-sivustolla (englanniksi)
* Sakke Hämäläinen *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 5.12.2018.
2. 1 2 3 4 5 6 7  Sakke Hämäläinen *Elite Prospects*. Everysport Media Group AB.  (englanniksi)
3. ↑  Elite Prospects - U17 SM-sarja Stats 2014-2015 *eliteprospects.com*. Everysport Media Group AB. Viitattu 12.4.2019. (englanniksi)
4. ↑  Elite Prospects - Pelicans U17 *eliteprospects.com*. Everysport Media Group AB. Viitattu 12.4.2019. (englanniksi)
5. ↑  Elite Prospects - Pelicans U20 *eliteprospects.com*. Everysport Media Group AB. Viitattu 12.4.2019. (englanniksi)
6. ↑  PELIPÄIVÄ! *facebook.com*.  21.11.2018. Heinolan Peliitat Oy. Viitattu 5.12.2018.
7. 1 2  Mennander, Pasi: Pelicansin Sakke Hämäläinen marraskuun paras pelaaja Nuorten SM-liigassa *leijonat.fi*.  5.12.2018. Suomen Jääkiekkoliitto – Finlands Ishockeyförbund ry. Viitattu 5.12.2018.
8. ↑  Elite Prospects - Pelicans U20 *eliteprospects.com*. Everysport Media Group AB. Viitattu 12.4.2019. (englanniksi)
9. ↑  Pelicans - HPK, 5.12.2018 *liiga.fi*.  5.12.2018. Jääkiekon SM-liiga Oy. Viitattu 5.12.2018.
10. ↑  Pelicans - HPK, 5.12.2018 *liiga.fi*.  5.12.2018. Jääkiekon SM-liiga Oy. Viitattu 5.12.2018.
11. ↑  Peliitoille kahdeksan pelaajasopimusta *peliitat.fi*.  15.4.2019. Heinolan Peliitat Oy. Viitattu 16.4.2019.
12. ↑  Mestiksen joulukuun All Stars -kentällinen *mestis.fi*.  2.1.2020. Suomen Jääkiekkoliitto – Finlands Ishockeyförbund ry. Viitattu 3.1.2020.
13. ↑  Toivola, Patrikainen ja Hämäläinen jatkavat Pelicans-paidassa *pelicans.fi*.  14.2.2020. Lahden Pelicans Oy. Viitattu 14.2.2020.
14. ↑  Pelicans - Jukurit, 28.2.2020 *liiga.fi*.  28.2.2020. Jääkiekon SM-liiga Oy. Viitattu 1.3.2020.
15. ↑  Luhtakallio, Toni: Pelaaja-arviot 2019−20: 52 yrittäjää, viisi kiitettävää suoritusta − Pelicansin kausi oli yhtä turbulenssia *Jatkoaika.com*.  19.3.2020. Jatkoaika r.y. Viitattu 21.4.2020.
16. ↑  Elite Prospects - Pelicans *eliteprospects.com*. Everysport Media Group AB. Viitattu 12.4.2019. (englanniksi)
17. ↑  Elite Prospects - Pelicans *eliteprospects.com*. Everysport Media Group AB. Viitattu 26.5.2021. (englanniksi)
18. ↑  Määttä, Arto: Pelicansin pelaaja-arviot 2020−21: Edellisen kauden pettymys pyyhittiin Lahdessa pois Björnisen ja Laschin johdolla *Jatkoaika.com*.  30.4.2021. Jatkoaika r.y. Viitattu 26.5.2021.
19. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 26.5.2021.
20. ↑  Hurmerinta, Eero: Pelicans teki kolme jatkosopimusta hyökkäykseen − Haatanen ja Hämäläinen pysyvät Lahdessa vuoteen 2024 *Jatkoaika.com*.  15.10.2021. Jatkoaika r.y. Viitattu 15.10.2021.
21. ↑  Kantoluoto, Veeti: Miika Roine jatkaa Pelicansin kapteenina *Jatkoaika.com*.  26.8.2022. Jatkoaika r.y. Viitattu 26.8.2022.
22. ↑  Elite Prospects - Pelicans *eliteprospects.com*. Everysport Media Group AB. Viitattu 4.7.2023. (englanniksi)
23. ↑  Savonen, Ilari: SM-liigassa kompuroineelle Pelicansille raju kolaus – avainhyökkääjä pitkään sivussa *MTVuutiset.fi*.  24.10.2023. Telia Company AB. Viitattu 19.2.2024.
24. ↑  Lyytikäinen, Eerikki: "Se oli erityinen maali" – hurjavireinen Pelicans venytti voittoputkeaan TPS:n kustannuksella *ess.fi*.  17.1.2024. Hämeen Media Oy. Viitattu 19.2.2024.
25. ↑  Pelaajaliikennettä Lahden Pelicansissa *pelicans.fi*.  15.2.2024. Lahden Pelicans Oy. Viitattu 19.2.2024.
26. ↑  Westerlund, Jenna: Liiga-pelaajille uudet seurat – Hämäläinen Ruotsiin, Mustonen Sveitsiin *Jatkoaika.com*.  15.2.2024. Jatkoaika r.y. Viitattu 15.2.2024.
27. ↑  Salonen, Aleksi: Viime kevään Liiga-peleillä oli Hämäläiselle iso merkitys: "Ensi kauden alussa ei tarvitse enää jännittää" *pelicans.fi*.  9.7.2020. Lahden Pelicans Oy. Viitattu 26.5.2021.